
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 8952 (1) 


Αναγκαστική απαλλοτρίωση για την κατασκευή του δρόμου προς Κέ¬ 
ντρο Υγείας Αλιβερίου. 

Ο ΝΟΜΑΡΧΗΣ ΕΥΒΟΙΑΣ 

Έχοντας υπόψη: · ' 

1. Τις διατάξεις του Ν.Δ. 797/1971 «περί αρμοδιότητας των Νο¬ 
μαρχών για κήρυξη αναγκαστικής απαλλατρίωσης». 

2. Τις διατάξεις του άρθρου 23 του από 25.11.1929 Ν. Δ/τος «περί 
κωδικοποιήσεως των περί κατασκευής και συντήρησης οδών κειμένων 
διατάξεων». 

3. Τις διατάξεις του άρθρου 1 του Ν. 653/77 «περί υποχρεώσεως 
των παρόδιων ιδιοκτητών για την διάνοιξη εθνικών οδών κ.λπ. όπως 
συμπληρώθηκαν με τις διατάξεις του άρθρου 62 παράγρ. 9 και 10 του 
Ν. 947/79, καθώς και αυτές του Β.Δ. 139/71». 

4. Το κτηματολόγιο που θεωρήθηκε και εγκρίθηκε από την Δ.Τ.Υ.Ν. 
Εύβοιας με την 1711/7.5.87 απόφαση. 


5. Την 8715/87 απόφαση εφαρμογής του άρθρου 1 του Ν. 653/77 
για την παραπάνω περίπτωση, αποφασίζουμε: 

Κηρύσσουμε αναγκαστικά απαλλοτριωτέα λόγω δημόσιας ωφέλειας 
έκταση συνολικής επιφάνειας 22.746 τετ. μέτρων όπως φαίνεται στο 
σχετικό κτηματολογικό πίνακα και κτηματολογικό διάγραμμα που θε¬ 
ωρήθηκαν και εγκρίθηκαν από την Δ.Τ.Υ. Ν. Εύβοιας με την 1711/ 
7.5.87 απόφαση. 

Στην έκταση που απαλλοτριώνεται προβάλλουν δικαιώματα οι: α) 
Κυργιακός Αριστείδης, β) Αγγελέτος Προκοπής κ.λπ. όπως φαίνεται 
στον κτηματολογικό πίνακα. 

Η απαλλοτρίωση κηρύσσεται υπέρ του Δημοσίου και με δαπάνη που 
θα βαρύνει τις πιστώσεις Δ.Ε. και τους παρόδιους ιδιοκτήτες σύμφωνα 
με τις προϋποθέσεις του Νόμου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Χαλκίδα, 5 Νοεμβρίου 1987 
Ο Νομάρχης 
Ν. ΜΙΧΑΛΟΠΟΥΛΟΣ 

- ♦- 

Αριθ, 565 (2) 

Αναγκαστική απαλλοτρίωση ακινήτου στο Ν. Λασιθίου. 

“ Ο ΠΡΟΕΔΡΟΣ ΤΗΣ ΚΟΙΝΟΤΗΤΑΣ 
ΑΠΙΔΙΩΝ ΣΗΤΕΙΑΣ ΛΑΣΙΘΙΟΥ 

Με την αριθ. 29/1987 απόφαση του Κοινοτικού Συμβουλίου Κοινό¬ 
τητας Απιδιών Σητείας Λασιθίου που εκδόθηκε σύμφωνα με τις διατά¬ 
ξεις των άρθρων 243 και 244 του Π. Δ/τος 76/1985 σε συνδυασμό με 
τις όμοιες του Ν. Δ/τος 797/1971 «περί αναγκαστικών απαλλοτριώ¬ 
σεων», κηρύσσεται αναγκαστική απαλλοτρίωση ακινήτου εκτάσεως 2,5 
στρεμμ. κατά μήκος της επαρχιακής οδού ιδιοκτησίας Εμμαν. Γ. Τσα- 
γκαράκη και κληρονόμων αυτού στον οικισμό Γούδουρα για τη δη¬ 
μιουργία πλατείας, παιδικής χαράς, ανέγερση Κοινοτικού Καταστήμα¬ 
τος και αίθουσας πολλαπλών χρήσεων. 

Γούδουρας, 4 Νοεμβρίου 1987 
Ο Πρόεδρος της Κοινότητας 
ΕΜΜΑΝ. ΣΠΥΡΙΔΑΚΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 137 · (3) 

Μελέτη ένταξης σε σχέδιο στον Βόλο των εργατικών κατοικιών ΒΟΛΟΣ 
III, Ν. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις: 

α) Του από 17.7.23 Ν. Δ/τος «περί σχεδίων πόλεων κωμών και συ¬ 
νοικισμών του κράτους και οικοδομής αυτών» όπως τροποποιήθηκαν 
και συμπληρώθηκαν μεταγενέστερα και ειδικότερα των άρθρων 3, 9 και 
70. 

β) Του αριθ. 1018/71 Π. Δ/τος «περί τροποποιήσεως και συμπλη- 
ρώσεως του Α.Ν. 314/68 περί παροχής εις τον Υπουργόν Βορείου Ελ¬ 
λάδος και τους Νομάρχας αρμοιδότητες επί θεμάτων επεκτάσεως ή* 
τροποποιήσεως σχεδίων πόλεων και κωμών». 

γ) Του Ν. 1337/83 «περί επεκτάσεως πολεοδομικών σχεδίων, οικι¬ 


στικής ανάπτυξης και σχετικών ρυθμίσεων». 

δ) Του Π. Δ/τος αριθ. 3443/83 για μεταβίβαση αρμοδιότητος 
στους Νομάρχες έγκρισης τροποποιήσεων ρυμοτομικών σχεδίων και 
επιβολής προκηπίου. 

2. Το άρθρο 26 του Ν. 1337/83 όπως αντικαταστάθηκε με την παρ. 
13 του άρθρου 8 του Ν. 1512/85. 

3. Την σύμφωνη γνώμη του Συμβουλίου Χωροταξίας, Οικισμού και 
Περιβάλλοντος που διατυπώθηκε στην αριθ. 25 πράξη αυτού κατά την 
συνεδρίαση της 3.9.87, αποφασίζουμε: 

Την έγκριση της μελέτης ένταξης σε σχέδιο των εργατικών κατοι¬ 
κιών Βόλος III όπως στα συνημμένα διαγράμματα 1:500 φαίνεται και 
τους όρους δόμησης που αναγράφονται στα διαγράμματα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Βόλος, 5 Νοεμβρίου 1987 
, Ο Νομάρχης 
ΘΑΝΑΣΗΣ ΣΙΑΤΡΑΣ 

ΑΝΑΚΟΙΝΩΣΕΙΣ 

( 4 ) 

Ειδοποίηση γενομένης παρακαταθέσεως αποζημιώσεως λόγω προσκυ- 
ρώσεως οικοπεδικού τμήματος εις Θεσσαλονίκην. 

Οι Ελένη Αντωνίου Πετσάβα και Βασίλειος Αντωνίου Πιτσιάβας, κά¬ 
τοικοι Θεσ/νίκης, οδός παλαιά Κατσιμήδου αριθμ, 3, κατέθεσαν εις το 
εις Θεσσαλονίκη Υποκατάστημα Παρακαταθηκών και Δανείων, επ’ 
ονόματι του Δήμου Θεσσαλονίκης, αποδοτέαν εις του κατά νόμον ανα- 
γνωρισθησομένους δικαιούχους, αποζημίωσιν ποσού δραχμών εννενή- 
κοντα χιλιάδων (90.000). 

Η αποζημίωσις αυτή αφορά αναγκαστικώς προσκυρούμενον οικοπε- 
δικόν τμήμα, εμβαδού 4,50 τετραγωνικών μέτρων, εις την ιδιοκτησίαν 
των υποχρέων, κειμένην εις Θεσσαλονίκην και επί της οδού παλαιά Κα¬ 
τσιμήδου αριθ. 3, υπό τα περιμετρικά στοιχεία 89-90-72-71 -89, 
ως τούτο προκύπτει εκ της υπ’ αριθμόν 4248/2.6.1979 Πράξεως ανα¬ 
λογισμού οικοπέδων της Διευθύνσεως Πολεοδομίας Θεσσαλονίκης, κυ- 
ρωθείσης νομίμως δια των υπ’ αριθ. ΔΠ/24619/2.7.1979 και ΔΠ/ 
8198/10.1.1981 αποφάσεων του Νομάρχου Θεσσαλονίκης και ως η 
άνω πράξις επεξηγήθη μεταγενεστέρως δια της υπ’ αριθμ. 5508/ 
11.2.1987 Πράξεως Τακτοποιήσεως και αναλογισμού αποζημιώσεως 
οικοπέδων της Πολεοδομίας Θεσσαλονίκης, κυρωθείσης νομίμως δια 
της υπ’ αριθμ. πρωτ. ΔΠ/ΤΑ/18974/2.7.1987 αποφάσεως του Νο¬ 
μάρχου Θεσσαλονίκης. 

Περί της καταθέσεως ταύτης εξεδόθη το υπ’ αριθ. 403673/ 
"30.10.1987 Γραμμάτων Συστάσεως Παρακαταθήκης του Ταμείου 
Παρακαταθηκών και Δανείων, Υποκατάστημα Θεσσαλονίκης, το 
οποίον παρακατετέθη εις την Συμβολαιογράφον Θεσ/νίκης Ευστρατία 
Γεωρτζόγλου-Οικονόμου, συνταγείσης υπ’ αυτής της υπ’ αριθμ. 
13529/30.10.1987 Πράξεως καταθέσεως εγγράφου, η οποία και 
επεδόθη εις τον Δήμον Θεσσαλονίκης, ως τούτο προκύπτει εκ της υπ’ 
αριθμ. 6481/3.11.1987 εκθέσεως επιδόσεως του Δικαστικού Επιμε- 
λητού του Πρωτοδικείου Θεσσαλονίκης Ευαγγέλου Στουγιαννούδη. 

Η προκειμένη αποζημίωσις καθορίσθη εις το ποσόν των δραχμών εί¬ 
κοσι χιλιάδων (20.000) κατά μέτρον τετραγωνικόν, δυνάμει της υπ’ 
αριθμ. 2534/1980 αποφάσεως του Μονομελούς Πρωτοδικείου Θεσ/ 
νίκης. 


Προς γνώσιν παντός δικαιούχου και δια τας νομίμους συνέπειας δη- 
μοσιευθήτω νομίμως η παρούσα δια της Εφημερίδος της Κυβερνήσεως. 
Εν Θεσσαλονίκη τη 4 Νοεμβρίου 1987 
Ο Πληρεξούσιος Δικηγόρος 
ΝΙΚΟΛΑΟΣ Γ. ΧΑΛΒΑΤΖΑΚΗΣ 
(Αριθ. διπλοτύπου 925902 του Δημ. Ταμείου Δικ. Εισ. Αθηνών, της 
11.11.1987) 


Ειδοποίηση γενομένης καταθέσεως ποσού αποζημίωσης τμημάτων ρυ- 
μοτομηθέντος οικοπέδου στο Δήμο Άνω Λιοσίων Αττικής. 

Οι: 1) Γεώργιος Ιωάννου Δρούτσας και 2) Μαρία σύζυγος Γεωργ. 
Δρούτσα, κάτοικοι Άνω Λιοσίων Αττικής, κατέθεσαν στο Ταμείο Παρα¬ 
καταθηκών και Δανείων Αθηνών που εξέδωκε το υπ’ αριθμόν 885381/ 
9.11.1987 γραμμάτιο συστάσεως παρακαταθήκης δραχμάς εκατόν 
ογδόντα τρεις χιλιάδες εξακοσίας (183.600) για την κατωτέρω αιτία. 

Αποζημίωση καθορισθείσα οριστικώς δυνάμει της υπ’ αριθ. 15805/ 
"1982 αμετακλήτου αποφάσεως Πολυμελούς Πρωτοδικείου Αθηνών 
για την κατόπιν της υπ’ αριθ. 60/1977 πράξεως προσκύρωσης - τα¬ 
κτοποίησης και αναλογισμού αποζημίωσης της Πολεοδομίας Δυτικής 
Αττικής, κυρωθείσης με την υπ’ αριθ. 31629/2042/77 αποφάσεως 
Νομάρχου Διαμ. Δυτ. Αττικής, προσκύρωση τμήματος υπό στοιχεία (1 
-4-5-1) έκτασης μέτρων τετραγωνικών έξι και ογδόντα εκατοστά 
(6,80) του μέτρου και λόγω ρυμοτομίας τμήματος υπό στοιχεία (1-2 
- 3 - 4 - 1) έκτασης μέτρων τετραγωνικών ογδόντα πέντε (85) των 
εδαφικών τούτων τμημάτων φερομένων στην ανωτέρω πράξη επ’ ονό- 
ματι των αδελφών Χρυσούλας και Μαξιμιλιανής θυγατέρων Γεωργ. 
Ασλανίδου, κατοίκων Αιγάλεω, αποδοτέα στους κατά Νόμον αναγνωρι- 
σθησομένους δικαιούχους. 

Το εκδοθέν υπ’ αριθ. 885381/9.11.87 γραμμάτιο συστάσεως πα¬ 
ρακαταθήκης υπάρχει στο Ταμείο Παρακαταθηκών και Δανείων Αθη¬ 
νών. 

Προς γνώσιν παντός δικαιούχου και για τις νόμιμες συνέπειες να δη- 
μοσιευθεί η παρούσα για της Εφημερίδας της Κυβερνήσεως. 

Αθήνα τη 11 Νοεμβρίου 1987 
Ο Πληρεξούσιος Δικηγόρος 
ΠΑΝΑΓΙΩΤΗΣ Δ. ΜΠΕΚΙΑΡΗΣ 

(Αριθ. διπλοτύπου 925925 του Δημοσίου Ταμείου ΔΕΑ, της 

